《哲宗皇帝挽词二首 其二》
宋代·刘弇

禹迹从容陟，虞华舄奕重。辰韩颁秘籍，湟鄯抚新封。

洮颒方凭玉，髯胡忽挽龙。凤冈盘王气，柏殿邃真容。

洛照当阳水，嵩回入抱峰。伤心守陵女，犹认上阳钟。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。